**Dalības noteikumi Kartin` tirdzins 2024**

**tirdziņa dalībniekiem**

1. **Organizators**

Limbažu novada pašvaldības aģentūra “LAUTA” (Reģ. nr.: 40900028205) – Alojas uzņēmējdarbības atbalsta centrs SALA. Pasākuma kontaktpersona: SALA vadītāja Sabīne Stūre tel. 25749131, sabine.sture@limbazunovads.lv

1. **Dalībnieks**

Fiziska vai juridiska persona, kura piesaka savu dalību tirdziņā Kartin` tirdzins 2024.

1. **Pasākuma norises vieta, laiks un mērķis**
	1. **20. aprīlis no plkst. 10.00-14.00**, pie Alojas uzņēmējdarbības atbalsta centra-bibliotēkas SALA (Liepu iela 3, Ungurpils).
	2. Tirdziņa mērķis ir apmeklētājiem piedāvāt pēc iespējas plašāku kartupeļu sēklas, sēklu, stādu, mājās un dārzā noderīgo lietu, mājražotāju piedāvāto produktu klāstu.
2. **Tirdzniecības vietas iekārtošana un demontāža**
	1. Tirdzniecības vietas iekārtošana notiek laikā no 8.00 – 9.45. Dalībniekiem vietas tiek ierādītas pēc plāna, kuru Organizators nosūta uz Dalībnieku norādītajiem e-pastiem.
	2. Tirdzniecības vietas demontāža notiek ne ātrāk, kā no plkst. 14.00.
3. **Pieteikums dalībai Pasākumā**
	1. Dalība pasākumā ir par maksu, kura tiek noteikta pamatojoties uz 2021.gada 25.novembra saistošajiem noteikumiem “Par Limbažu novada pašvaldības nodevām”, izņemot, ja dalībai tirdziņā piesakās Skolēnu mācību uzņēmums, kuriem dalība pasākumā ir bezmaksas.
	2. Juridiskām personām, kuru juridiskā adrese ir Limbažu novada administratīvajā teritorijā, un fiziskām personām, kuras reģistrējušas saimniecisko darbību Limbažu novada administratīvajā teritorijā, tiek piemērots atvieglojums par tirdzniecību publiskās vietās 50% no nodevas.
	3. Nodevu iespējams apmaksāt ar pārskaitījumu, līdz 18.aprīlim, saņemot rēķinu Pieteikumā norādītajā e-pastā vai maksājot uz vietas, 20.aprīlī, skaidrā naudā, saņemot kvīti par apmaksas veikšanu.
	4. Dalībnieki aizpilda pieteikumu veidlapu, kur norāda visu nepieciešamo informāciju. Pieteikuma veidlapa: <https://ej.uz/kartintirdzins2024>
	5. Tirdzniecības vieta tiek uzskatīta par pieteiktu ar brīdi, kad Organizators apstiprina dalību Kartin` tirdzinā 2024.
4. **Organizatora tiesības un pienākumi**
	1. Organizators nepieciešamības gadījumā ir tiesīgs mainīt Dalībnieka atrašanās vietu Pasākuma norises vietā. Šajā gadījumā iespēju robežās tiek ņemtas vērā Dalībnieka vēlmes.
	2. Organizators ir tiesīgs atteikt Dalībniekam dalību Pasākumā, ja tā piedāvājums, pēc Organizatora uzskatiem, neatbilst Pasākuma tematikai un pamatmērķiem. Šādā gadījumā Organizators ir tiesīgs vienpersoniski uzteikt Pieteikumu.
	3. Organizators ir tiesīgs izolēt Dalībnieka tirdzniecības vietu vai atteikt dalību Pasākumā līdz pārkāpumu novēršanai un attiecīgo tiesisko pienākumu izpildei, ja Dalībnieks, piedaloties Pasākumā, pārkāpj Latvijas Republikas normatīvos aktus vai Noteikumus (neatlīdzinot šajā sakarā radītos zaudējumus).
	4. Organizators ir tiesīgs jebkurā laikā kontrolēt Noteikumu ievērošanu no Dalībnieka puses, kā arī pieprasīt norēķinus tādā apmērā un termiņos, kādi ir noteikti šajos noteikumos un saistošajos noteikumos “Par Limbažu novada pašvaldības nodevām”.
	5. Organizators ir tiesīgs pieprasīt zaudējumu atlīdzību, kas tam radušies Dalībnieka vainas dēļ.
	6. Organizators ir tiesīgs aizliegt visa veida reklāmu un reklāmmateriālu izplatīšanu gadījumos, ja to saturs ir pretrunā ar Latvijas Republikas normatīvajiem aktiem vai var kaitēt Organizatoram vai Pasākuma apmeklētājiem.
	7. Rīkotājs nodrošina vispārējo kārtību Pasākumā, tomēr neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.
5. **Dalībnieka tiesības un pienākumi**
	1. Dalībnieks ir tiesīgs Pasākuma laikā nodarboties ar tirdzniecību, patstāvīgi pilnībā uzņemoties atbildību par reglamentējošo normatīvo aktu ievērošanu.
	2. Dalībnieks ir tiesīgs atsaukt Pieteikumu, par to informējot Organizatora kontaktpersonu.
	3. Dalībnieks atlīdzina zaudējumus, kas Organizatoram radušies Dalībnieka vainas dēļ, pēc Organizatora izrakstīta rēķina.
	4. Dalībnieks patstāvīgi ievēro Latvijas Republikas normatīvos aktus un šos noteikumus.
	5. Dalībnieks nevar demontēt tirdzniecības vietu pirms Pasākuma darba laika beigām, izņemot, ja produkcija ir izpārdota.
	6. Dalībnieks veic nodevas maksājumu, kā tas noteikts 2021.gada 25.novembra saistošajos noteikumos “Par Limbažu novada pašvaldības nodevām”.